หลังจากมีเพศสัมพันธ์ แต่ใส่ถุงยาง ถุงยางไม่แตก แต่ประจำเดือนไม่มา เจ็บนม เหนื่อยล้า ปัสสาวะบ่อย มีโอกาสท้องไหมครับ
สวัสดีครับ หากมีการใช้ถุงยางอนามัย และมีการหลั่งน้ำอสุจิ แต่ถุงไม่รั่ว ไม่แตก และน้ำกามไม่ได้เข้าไปในช่องคลอดก็ไม่น่าจะทำให้ตั้งครรภ์ได้ครับเพราะปกติตัวอสุจิจะมีชีวิตอยู่ได้ตรงช่องคลอดเท่านั้น คงไม่สามารถอยู่ตรงอวัยวะเพศภายนอกได้ครับ ส่วนอาการที่กล่าวมา ยังไม่เจาะจงเพียงพอครับ เช่น อาการปัสสาวะบ่อยนั้น ก็อาจจะเกิดจากกระเพาะปัสสาวะอักเสบ ส่วนอาการคัดตึงเต้านมก็อาจพบได้ในช่วงที่ฮอร์โมนเพศหญิงเปลี่ยนแปลงครับดังนั้นหากประจำเดือนยังไม่มาในสัปดาห์นี้ ขอแนะนำให้ใช้ชุดตรวจการตั้งครรภ์เพื่อความถูกต้องและแม่นยำครับ